Berchem

Berchem estas suda distrikto de la municipo kaj grandurbo Antverpeno en la Flandra Regiono de Belgio. Berchem situas laŭ la malnova Grote Steenweg (Granda pavumita strato) kiu ligis Bruselon al Antverpeno dum pluraj jarcentoj. La urbo limas la distriktojn Deurne, Borgerhout, Wilrijk kaj Antverpeno kaj la municipon Mortsel. Berchem mem konsistas el tri kvartaloj, Oud Berchem, Groenenhoek kaj Nieuw Kwartier.

La "ringo", la cirkla aŭtovojo ĉirkaŭ Antverpeno, kiu sekvas la trakon de la antaŭaj urbokernaj defendmuroj, tranĉas Berchem en du partoj, apartigante la urbokerno-areon de Oud-Berchem (malnova Berchem, intra muros, inter la muroj) de la pli loĝdomaj kaj antaŭurbaj areoj  Groenenhoek kaj Nieuw Kwartier (extra muros, ekster la muroj).

 Demografio 
La totala surfaco de Berchem estas 5,79 kvadratkilometroj, kaj ĝi estas loĝata de 42 557 civitanoj.

 Etimologio 
La vorto Berchem devenas de berg-heem, berg-heim, loko sur la monto.

 Politika strukturo 
Post la malcentralizado de Antverpeno en 2000, Berchem iĝis duon-sendependa distrikto kun propra leĝdona korpo, la tielnomata Districtsraad (Distrikta konsilantaro), kaj propra administra kolegio. La distrikta konsilantaro nombras 23 membrojn, rekte elektitajn por sesjara periodo per popola voĉdono. La administra kolegio konsistas el kvin skabenoj (Districtsschepenen), inkluzive de distriktestro (Districtsburgemeester), kiuj estas instalitaj de la distrikta konsilantaro.

 Turismo 
 Zurenborg 
eta|maldekstra|Tipa domo en la Zurenborg-kvartalo.
La plej vizitata kaj alloga parto de Berchem estas la Zurenborg-kvartalo kun pli ol 100 domoj en secesia stilo kaj aliaj stildomoj, multaj konstruitaj inter 1894 kaj 1906. La ĉefaj interesaj stratoj estas Cogels-Osylei, Transvaalstraat kaj Waterloostraat. Post kiam la areo ricevis la permeson esti malkonstruita en la 1960-aj jaroj por esti anstataŭigita de komerco- kaj oficejdomaro, malkonstruo povus esti malhelpita danke al enorma protesto, i.a. de Renaat Braem, arkiteksto kaj lernanto de Le Corbusier La areo ricevis monumentan statuson en la 1980-aj jaroj. En la lastaj jaroj ĝi iĝis altiropunkto por arkitektur-inklinaj vizitantoj.

 Butikumado 
Driekoningenstraat - Statiestraat estas la ĉefa butikuma kaj komerca areo de Berchem. Kvankam ĝi suferas konkuradon de la butikoj en la Antverpena urbocentro, la podetala ĉefstrato daŭre havas interesan miksaĵon de lokaj kaj internaciaj vendejoj. La ĉefstrato ĵus estis plibeligita (2011), donante pli da spaco al piedirantoj.

 Anoj de Berchem 
 Naskiĝis en Berchem (elekto) 
 Ward Ruyslinck (1929), aŭtoro
 Peter Van Den Begin (1964), aktoro
 Gert Verhulst (1968), aktoro

 Loĝis/-as en Berchem (elekto) 
 Ludo Hellinx, aktoro
 Tom Van Dyck, aktoro
 Caroline Van den Berghe, ĵurnalistino
 kiel esperantistoj interalie la familio Alex Humet kaj Ite Tytgat kun siaj infanoj Simon, Matthias kaj Clara

 Eksteraj ligiloj 
 Oficiala retejo  
 Retejo de Berchem Sport, la futbalteamo 

 Referencoj 

Kategorio:Aliĝintaj municipoj de Belgio